CELEX: C2007/297/50
Language: fi
Date: 2007-12-08 00:00:00
Title: Asia C-468/07 P: Valitus, jonka Coats Holdings Ltd, J&P Coats Ltd on tehnyt 22.10.2007 yhteisöjen ensimmäisen oikeusasteen tuomioistuimen asiassa T-36/05, Coats Holdings Ltd ja J&P. Coats Ltd v. Euroopan yhteisöjen komissio, 12.9.2007 antamasta tuomiosta

8.12.2007   
            
            
               FI
            
            
               Euroopan unionin virallinen lehti
            
            
               C 297/31
            
         Valitus, jonka Coats Holdings Ltd, J&P Coats Ltd on tehnyt 22.10.2007 yhteisöjen ensimmäisen oikeusasteen tuomioistuimen asiassa T-36/05, Coats Holdings Ltd ja J&P. Coats Ltd v. Euroopan yhteisöjen komissio, 12.9.2007 antamasta tuomiosta
   (Asia C-468/07 P)
   (2007/C 297/50)
   Oikeudenkäyntikieli: englanti
   Asianosaiset
   
      Valittajat: Coats Holdings Ltd, J&P Coats Ltd (edustajat: solicitor W. Sibree ja solicitor C. Jeffs)
   
      Muu osapuoli: Euroopan yhteisöjen komissio
   Vaatimukset
   Valittajat vaativat, että tuomioistuin:
   
               —
            
            
               alentaa Coatsille määrättyä sakkoa siten, että (i) se tunnustaa yhdenvertaisen kohtelun periaatteen ja (ii) ottaa huomioon sen, että ensimmäisen oikeusasteen tuomioistuin kumosi komission toteamukset olennaisilta osin, mikä alentaa rikkomisen vakavuuden astetta ja vahvistaa lieventäviä asianhaaroja.
            
         Oikeudelliset perusteet ja pääasialliset perustelut
   Valittaja väittää, että koska kaikki 81 artiklan rikkomiseen liittyvät komission esittämät tosiseikkoja koskevat toteamukset hylättiin yhtä vähämerkityksistä toteamusta lukuun ottamatta — ja erityisesti koska komission keskeiset toteamukset, jotka koskevat sitä, että Coats oli yhtä aktiivisesti mukana kolmikantasopimuksessa — ensimmäisen oikeusasteen tuomioistuin loukkasi yhdenvertaisen kohtelun periaatetta, koska se alensi Coatsille määrättyjen sakkojen määrää vain 20 prosentilla.
   Vaihtoehtoisesti valittaja väittää, että ensimmäisen oikeusasteen tuomioistuin ei ottanut huomioon kaikkia kumoamansa päätöksen osia, kun se alensi sakkojen määrää lieventävien asianhaarojen perusteella.